другото във връзка с ново законодателство, решения или национални програми за научни изследвания и иновации, които са от значение за прилагането на настоящото споразумение.
 2. Съвместният комитет ЕС/Евратом—Украйна, който се състои от представители на Европейския съюз и Евратом и на Украйна, приема свой процедурен правилник.
 3. Съвместният комитет ЕС/Евратом—Украйна може да реши да създаде ad hoc работни групи/консултативни органи на експертно равнище, които да го подпомагат при изпълнението на настоящото споразумение.
 4. Съвместният комитет ЕС/Евратом—Украйна заседава най-малко веднъж годишно и, когато това се налага от особени обстоятелства, по искане на някоя от страните. Европейският съюз и Украйна се редуват да организират заседанията и да бъдат техни домакини.
 5. Съвместният комитет ЕС/Евратом—Украйна работи непрекъснато чрез обмен на относима информация чрез всякакви средства за комуникация, по-специално във връзка с участието/резултатите от дейността на правните субекти от Украйна. При необходимост Съвместният комитет ЕС/Евратом—Украйна може да осъществява дейността си писмено.
 Член 9
 Заключителни разпоредби
 1. Настоящото споразумение влиза в сила на датата, на която страните по него са се уведомили взаимно за приключването на вътрешните процедури, необходими за тази цел.
 2. Настоящото споразумение се прилага от 1 януари 2021 г. То остава в сила толкова време, колкото е необходимо за приключването на всички проекти, действия, дейности или части от тях, финансирани по програма „Хоризонт Европа“ и програмата на Евратом, всички действия, необходими за защита на финансовите интереси на Европейския съюз и всички финансови задължения, произтичащи от изпълнението на настоящото споразумение между страните.
 3. Действието на настоящото споразумение се разширява и то се прилага за периода 2026—2027 г. при същите ред и условия за приемника на програмата на Евратом, освен ако в срок от 3 месеца от публикуването в Официален вестник на Европейския съюз на тази програма приемник някоя от страните уведоми за решението си да не разширява действието на настоящото споразумение по отношение на тази програма приемник. В случай на такова уведомление настоящото споразумение не се прилага от 1 януари 2026 г. по отношение на приемника на програмата на Евратом.
 4. Прилагането на настоящото споразумение по отношение на програма „Хоризонт Европа“ или програмата на Евратом може да бъде спряно от Европейския съюз или Евратом в случай на частично или пълно неплащане на финансовата вноска по съответната програма, дължима от Украйна по силата на настоящото споразумение.
 В случай на неплащане, което може значително да застраши изпълнението и управлението на програма „Хоризонт Европа“ или програмата на Евратом, Комисията изпраща официално напомнително писмо. Когато в срок от 20 работни дни от официалното напомнително писмо не бъде извършено плащане, Комисията уведомява Украйна за спирането на прилагането на настоящото споразумение по отношение на съответната програма чрез официално уведомително писмо, което поражда действие 15 дни след получаването му от Украйна.
 В случай че прилагането на настоящото споразумение бъде спряно в съответствие с първата алинея от настоящия параграф, правните субекти, установени в Украйна, няма да отговарят на условията за участие в процедури за възлагане по съответните програми, които все още не са приключили към момента, от който спирането започне да поражда действие. Процедура за възлагане се счита за приключена, когато в